31 માર્ચ સુધીમાં પંચાયતનું બજેટ પસાર ન થયું હોવાથી રાજ્યના વિકાસ કમિશનરે પંચાયતને નોટિસ મોકલીને કોંગ્રેસ અને ભાજપના સભ્યોને ગઈ કાલે સોમવારે બોલાવીને બજેટને પાસ કરાવવા માટે અાગામી તા. 19 એ‌િપ્રલની મુદત અાપી છે. જોકે અાવતી કાલે એટલે કે બુધવારે જિલ્લા પંચાયતની બજેટ બેઠક બોલાવવામાં અાવી છે. અા બેઠકમાં વિપક્ષ ભાજપ કોઈ પણ સંજોગોમાં બજેટને મંજૂર કરાવવાના મૂડમાં નથી. જ્યારે કોંગ્રેસના બે સભ્યો પક્ષના વ્હિપનો અનાદર કરીને ભાજપ સાથે બેસી ગયા છે, જેના કારણે કોંગ્રેસ લઘુમતીમાં અાવી ગઈ છે, જેના કારણે કોંગ્રેસ અાવતી કાલની બેઠકમાં બજેટ મંજૂર કરાવી શકે તેવી સ્થિતિમાં નથી. જેના કારણે અમદાવાદ જિલ્લા પંચાયત સુપરસીડ થાય તેવી સંભાવના પ્રબળ બની છે.